[image: image1.jpg]Qe

A3




РЕПУБЛИКА СРБИЈА

КОЛУБАРСКИ УПРАВНИ  ОКРУГ

Ваљево, Карађорђева 31

тел: 014/221-655, факс 014/227-466

______________________________________________________________________________

Ваљево: 25.02.2016. год.

Број:909-03-00002/2016-01

З А П И С Н И К

Са Прве седнице Савета Колубарског управног округа, одржане 25.02. 2016. године са почетком у 10.00 часова у канцеларији начелника Колубарског управног округа.

Присутни:

1. Горан Миливојевић, начелник Колубарског управног округа,

2. Ненад Стефановић, председник општине Осечина,
3. Бобан Јанковић, председник општине Мионица, 
4. Живорад Бојичић, председник општине Лајковац,
5. Милорад Илић, помоћник  Градоначелника Ваљева,
6. Александар Јовановић Џајић, заменик председника општине Уб,

7. Драган Јанковић, шеф одсека у стручној служби, секретар Савета округа,
      Драган Лазаревић, председник општине Љиг, је оправдао своје одсуство.
На  почетку седнице Савета, Горан Миливојевић, начелник округа и председавајући  поздравио је  присутне и отворио Прву седницу Савета Колубарског управног округа у 2016. години.  
Предложио је  ДНЕВНИ РЕД,  који је једногласно прихваћен, са следећим тачкама:


1. Известај о раду Савета (одржаним седницама Савета округа)  у 2015. години;


2. Договор о раду Савета округа у 2016. години:


-Предлог да локалне самоуправе делегирају тачке дневног реда;


-Предлог да се седнице Савета одржавају по принципу ротације, у центрима локалних самоуправа;


3. Упознавање са тренутним активностима везаним за примену Закона о инспекцијском надзору;


4.  Разно.

1.Начелник управног округа је поднео известај о одржаним седницама Савета Колубарског управног округа у 2015. години. Навео је да је претходни начелник одржао све седнице, а да је он одржао такође две седнице Савета. Оценио је одржане седнице позитивним резултатом, што су присутни чланови Савета такође потврдили у својим дискусијама и једногласно га прихватили.
  2. У оквиру друге тачке дневног реда председавајући је образложио своје ставове да за наредне седнице Град Ваљево и општине Округа дају предлоге тачака дневног реда и закључака и да седнице треба да се одржавају наизменично у свим општинама и Граду Ваљеву. У својим дискусијама су учествовали сви присутни, и подржали предлоге начелника. 

Милорад Илић је поред подршке, навео да заједнички треба да подрже рад ЈП „Стубо Ровни“ и изградњу Регионалне депоније у Каленићу. Такође је навео да је од великог значаја и да све општине и Град учествују и дају пуну подршку активностима око примене новог Закона о инспекцијском надзору, чија пуна примена треба да отпочне 29.04.2016. године.    


Александар Јовановић Џајић, Живорад Бојичић, Бобан Јанковић и Ненад Стефановић, су подржали предлог да општине делегирају своје теме и предлажу дневни ред седница Савета, а подржали су и предлоге Милорада Илића.

На крају дискусије председавајући је констатовао да је прихваћена иницијатива да за наредне седнице Град Ваљево и општине Округа дају своје предлоге тачака дневног реда и закључака и да седнице треба да се одржавају наизменично у свим општинама и Граду Ваљеву.

3. У оквиру треће тачке дневог реда председавајући је говорио о активностима инспекцијских органа и начелника округа у вези почетка примене новог закона о инсекцијском надзору. Навео је да су, по препоруци Владе РС, начелници округа координатори активности око примене Закона, који се у целини примењује од 29. априла 2016. године. Истакао је да ће се доста радити и превентивно. Републичких инспектора  има мало, као и Градских и општинских, али да ће из заједно бити више, и да из заједничког рада, поред квантитета треба да проистекне и квалитет. На крају је навео да ће у наредних две недеље републичке инспекције и начелник округа изаћи са предлогом заједничког рада свих инспекција републичког и локалног нивоа.


У дискусији су учествовали сви присутни чланови Савета, који су тражили одређене информације о плановима рада инспекција, на које је начелник дао одговоре.  

 
На крају је закључено да сви председници општина и градоначелник треба активно да учествују у спровођењу наведених активности.

4. У оквиру четврте тачке, под разно, Бобан Јанковић је говорио о проблемима око финансирања путовања просветних радника у својој општини, и предложио да се на наредној седници Савета, уз присуство представника Школске управе Ваљево, разговара о наведеној теми. 

Дискусије више није било.     


Седница је завршена у 11.30 сати.

                                                                                       Записник  водио,

                                                                                       Драган Јанковић

